ფორმულის ეტაპობრივი შემოწმება

გავარჩიოთ ფორმულა: =IF(AVERAGE(A2:A5)>1000,SUM(C2:C5),0).

ეს ფორმულა ერთმანეთში ჩადგმული რამდენიმე ფუნქციისაგან შედგება. ესენია:

AVERAGE(A2:A5) – გამოითვლის A2:A5 დიაპაზონში მოთავსებულ მონაცემთა საშუალო არითმეტიკულს;

SUM(C2:C5) – გამოითვლის C2:C5 დიაპაზონის მონაცემთა ჯამს;

IF(AVERAGE(A2:A5)>1000,SUM(C2:C5),0) – პირობითი ფუნქცია, რომელიც უჯრედში ჩაწერს SUM(C2:C5) ჯამს, თუ A2:A5 მონაცემთა საშუალო არითმეტიკული ათასზე მეტია და ნოლს – წინააღმდეგ შემთხვევაში.

შევიტანოთ ცხრილში მონაცემები და ფორმულა ნახატის მიხედვით.

დავდგეთ E3 უჯრედზე და დავაწკაპუნოთ Formulas პანელის Formula Auditing განყოფილების ბოლო ღილაკზე: . მიიღება ამავე სახელწოდების დიალოგური ფანჯარა, რომლის საშუალებითაც შესაძლებელია ეტაპობრივად შემოწმება იმისა, თუ როგორ მუშაობს ფორმულა.

დიალოგურ ფანჯარაში მოჩანს E3 უჯრედის მთლიანი ფორმულა. მასში ხაზგასმულია AVERAGE(A2:A4). ეს ნიშნავს, რომ Evaluate ღილაკზე დაწკაპუნებით ფორმულის ეს ნაწილი გამოითვლება. შედეგად მივიღებთ:

IF(1062,5>1000,SUM(C2:C5),0).

გამოთვლის შედეგი დახრილი სტილით (Italic) არის მოცემული, შემდგომი გამოსათვლელი სიდიდე კი კვლავ ხაზგასმულია. ასევე იქნება ყოველ ეტაპზე.

Evaluate ღილაკზე შემდგომი დაწკაპუნებები მოგვცემს:

IF(TRUE,SUM(C2:C5),0)

IF(TRUE,75,0)

75

ამ მომენტში გამოთვლები დამთავრებულია და Evaluate ღილაკს Restart აწერია. მასზე დაწკაპუნებით შეიძლება გამოთვლების თავიდან ჩატარება.

Step In და Step Out ღილაკები Evaluate Formula დიალოგურ ფანჯარაში იმ შემთხვევაში აქტიურდება, როდესაც ფორმულის გახაზული ნაწილი კიდევ სხვა ფორმულას მიმართავს. Step In ღილაკით შეიძლება ამ სხვა ფორმულაში გადასვლა და შემდეგ – Step Out ღილაკით – უკან დაბრუნება.